Vibeke Alfelt
Vibeke Alfelt, 13.11.1934-31.7.1999, dansk maler og grafiker. Datter af malerne Else Alfelt og Carl-Henning Pedersen; medlem af PRO 1974-85. 
Som autodidakt billedkunstner debuterede Vibeke Alfelt i 1951 på KE (Kunstnernes Efterårsudstilling), og siden arbejdede hun med hesten som gennemgående, ekspressivt stiliseret motiv i malerier, grafiske blade og også skulpturer; i 1969 udførte hun en udsmykning til Haslev Borger- og Realskole, Verdenshesten.